

Atklāta konkursa
[bookmark: _Hlk149835394]“Jorģa Zemitāna tilta pārbūve”
ID Nr. CAIP 2024/07

Atbildes uz 04.06.2024. iesniegtajiem jautājumiem

1.jautājums:
Lūdzam Pasūtītāju pievienot Iepirkuma dokumentiem esošā pārvada konstrukcijas rasējumus.

Atbilde: 
Komisija skaidro, ka esošo pārvada konstrukciju iespējams aplūkot dabā – Jorģa Zemitāna tilts, uz Aleksandra Čaka ielas, turpinājumā - Ieriķu iela. Esošā pārvada dokumentācija pieejama Rīgas valstspilsētas pašvaldības Ārtelpas un mobilitātes departamenta arhīvā, klātienē var iepazīties ar:
· Uzņēmuma “Latgiprogorstroj” 1985.gada Zemitāna tilta izpildrasējumiem;
· ZTF “Inženiebūve” tilta apsekošanas atskaitēm, kuru sastāvā ir daļa no Zemitānu tilta rasējumiem.

2.jautājums:
Lūdzam Pasūtītāju skaidrot, kurā tāmēs pozīcijā iekļaut pārvada esošo tramvaja sliežu ceļu demontāžu.

Atbilde:
Komisija skaidro, ka sliedes atrodas tikai uz pārvada un to demontāža ietverama brauktuves demontāžas apjomos, darbu daudzumu un izmaksu saraksta 1.Būvkonstrukcijas (BK) sadaļas 1.3.Esošo konstrukciju nojaukšana apakšsadaļas pozīcijā Nr.1.3.10. “Brauktuves demontāža līdz laiduma sijām (tai skaitā notekcaurules)”.

3.jautājums:
Lūdzam precizēt darbu daudzumu un izmaksu saraksta pozīcijas Nr. 1.9.21 “Remontjava (klase R4) laiduma konstrukcijas remontam“ remontējamo platību m2, kā arī remontējamo zonu lokāciju laidumos.

Atbilde:
Komisija skaidro, ka remontjavas apjoms dots m3 (kubikmetros). Bojāto vietu precīzu lokāciju un konkrēto vietu remontjavas pielietojamo apjomu varēs precizēt tikai pēc laiduma konstrukcijas tīrīšanas ar smilšu strūklu un tā kā bojājumu apjoms katrā no vietām ir atšķirīgs, tad remontjavas apjomu nav iespējams norādīt m2 (kvadrātmetros).

4.jautājums:
Saskaņā ar būvprojekta darba organizēšanas projekta rasējumu DOP-01 šķērsgriezumos II kārtai un III kārtai ir paredzēts trolejbusa kontakttīklu uz būvniecības laiku balstīt uz pagaidu TKT balstiem. Lūdzam precizēt, ar kādu soli paredzēts uzstādīt pagaidu TKT stabus.

Atbilde: 
Komisija lūdz iepazīties ar visu būvprojektu kopumā, tai skaitā DOP sējumu un ELT-TKT sējumu. DOP sējuma rasējumos SO-02 – SO-03 parādīts pagaidu stabu shematisks novietojums – pret esošajiem kontakttīklu stabiem vai projektējamiem kontakttīklu stabiem, atbilstoši etapam, kuru būvuzņēmējs, izstrādājot DVP, var mainīt vai precizēt, saskaņojot to ar RPSIA “Rīgas satiksme”.

5.jautājums:
Ņemot vērā lielo projekta apjomu un to, ka projekta dokumentācijā trūkst informācijas, Pretendentam ir nepieciešams papildus laiks, lai sagatavotu kvalitatīvu un konkurētspējīgu piedāvājumu, tādēļ lūdzam Pasūtītāju pagarināt piedāvājumu iesniegšanas termiņu līdz 2024.gada 15.jūlijam.

Atbilde:
[bookmark: _Hlk168566469][bookmark: _Hlk33016739]Komisija skaidro, ka Elektronisko iepirkumu sistēmā tiks publicēti grozījumi. Lūdzam sekot līdzi informācijai tīmekļa vietnē www.eis.gov.lv.



